Source: https://www.monitoruldegalati.ro/sport/csm-arcada-scrie-istoria-primul-titlu-la-volei-masculin-pentru-galati-si-moldova.html
Timestamp: 2020-01-18 05:36:48+00:00

Document:
CSM Arcada scrie istoria: primul titlu la volei masculin pentru Galaţi şi Moldova - Monitorul de Galati - Ziar print si online
CSM Arcada scrie istoria: primul titlu la volei masculin pentru Galaţi şi Moldova Recomandat
Cu siguranţă 4 mai 2019 va rămâne o zi istorică pentru sportul gălăţean. În ultimii şase ani, voleiul masculin gălăţean a fost reprezentat constant în primul eşalon, iar ultimii trei am cochetat cu podiumul: două medalii de bronz, una de argint, Cupa şi Supercupa României. Ghinionul s-a spart şi sezonul 2018-2019 a adus pentru CSM Arcada Galaţi, primul titlul de campioană naţională din istoria oraşului de la Dunăre şi a Moldovei. În ultima etapă de campionat, echipa antrenată de Sergiu Stancu a închis gura tuturor duşmanilor şi a învins clar în deplasare pe Steaua Bucureşti, scor 3-0 (-19, -16, -17). Podiumul Diviziei A1 arată astfel: 1. CSM Arcada Galaţi 71 puncte, 2. ACS Volei Municipal Zalău 69 p, 3. SCM U Craiova 66 p. „Este meritul echipei, al clubului, al oraşului Galaţi! Este primul titlu pentru o echipă din Moldova şi ne bucură faptul că noi suntem cei care reuşim această performanţă! Ne bucurăm enorm de mult pentru că am câştigat campionatul, este ceea ce ne-am propus. Suntem mândri de ceea ce am reuşit”, a declarat antrenorul principal al campionei României, Sergiu Stancu. Lotul de jucători: Ivan Mihalj, Ivan Raici, Paul Sanderson, Ivan Borovnjak, Julian Bissette, Angel Perez, Angulo Carrasco, Alexander Kullo, Vlad Cuciureanu, Milos Terzici, Arnel Cabrera, Liviu Cristudor, Răzvan Tănăsescu şi juniorii Alex Lefterache şi Dragoş Nedelcu. Un merit important la obţinerea acestei performanţe îl are staff-ul administrativ: Spiru Mantu, patron, Mirel Zaharescu - preşedinte, Marius Pîrvu - preşedinte secţie volei CSM Arcada, dar şi staff-ul medical: Eugen Pascale şi Daniele Alpi. Echipa gălăţeană va încerca acum să obţină şi eventul, pe 11-12 mai la Alexandria este programat Final Four-ul Cupei României. Programul semifinalelor: Ştiinţa Explorări Baia Mare - CSM Arcada şi Dinamo Bucureşti - ACS VM Zalău, pe 11 mai. Învingătoarele se vor duela pe 12 mai pentru câştigarea trofeului.
https://www.monitoruldegalati.ro/sport/csm-arcada-scrie-istoria-primul-titlu-la-volei-masculin-pentru-galati-si-moldova.html#sigProGalleria78ad68244c
« „Panterele” şi „panteruţele” de la AFC Universitatea au marcat 19 goluri
Dragonii din Schela au cucerit 17 medalii »
CSM Arcada scrie istoria: primul titlu la volei masculin pentru Galaţi şi Moldova

References: CSM 
 CSM 
 CSM 
 CSM 
 CSM 

CSM